**NOTĂ DE FUNDAMENTARE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Secţiunea 1***  ***Titlul prezentului act normativ***  HOTĂRÂRE  pentru instituirea unei scheme de ajutor de stat pentru stimularea investițiilor strategice pentru noi activități economice în valoare de cel puțin 500 milioane lei | | | | | | | | |
|  | | | | | | | | |
| ***Secţiunea a 2-a***  ***Motivul emiterii actului normativ*** | | | | | | | | |
| **1. Descrierea situaţiei actuale** | Ministerul Finanţelor, în calitate de principal furnizor de ajutor de stat în România, are ca obiectiv alocarea eficientă şi transparentă a resurselor bugetare prin politica ajutorului de stat pentru realizarea de investiţii şi reducerea decalajelor economico-sociale faţă de media statelor membre ale Uniunii Europene.  În acest sens, Ministerul Finanţelor a derulat, pe parcursul perioadei 2007 până în prezent 7 scheme de ajutor de stat având ca obiectiv dezvoltarea regională care au avut drept scop:   * + susţinerea acelor proiecte de investiţii mari, cu importante efecte în economie, orientate spre sectoare de activitate de vârf care constituie o sursă a unui transfer de tehnologie semnificativ;   + dezvoltarea regională prin realizarea de investiţii care utilizează tehnologii noi şi creează locuri de muncă;   + favorizarea extinderii şi diversificării activităţilor economice ale întreprinderilor situate în regiunile cel mai puţin favorizate;   + obţinerea unui efect multiplicator în economie, prin antrenarea şi a altor investiţii conexe şi dezvoltarea furnizorilor locali de produse şi servicii.   În baza acestor scheme de ajutor de stat, în perioada 2007-31.12.2020, Ministerul Finanţelor a emis acorduri pentru finanţare în valoare de peste 1,2 mld. euro pentru susţinerea proiectelor de investiţii în valoare de peste 2,8 miliarde euro, care au generat aproximativ 33 mii de noi locuri de muncă.  Una dintre schemele de ajutor de stat administrate de Ministerul Finanțelor a fost reprezentată de H.G. nr. 753/2008 pentru instituirea unei scheme de ajutor de stat privind dezvoltarea regională prin stimularea investițiilor, cu modificările și completările ulterioare.  Această schema de ajutor de stat a fost notificată Comisiei Europene și a fost autorizată prin Decizia Comisiei Europene C(2008) 3.158 final din data de 02.07.2008 pentru ajutorul de stat N103/2008.  Această schemă de ajutor de stat s-a intenționat atragerea de investiții de mare anvergură realizate de întreprinderile mari, care îndeplineau cumulativ următoarele condiții:  a) intenționau să realizeze în România o investiție inițială cu o valoare care depășește echivalentul în lei a 100 de milioane euro, iar valoarea costurilor eligibile trebuia să depășească echivalentul în lei a 50 de milioane euro și  b) implementarea investițiilor determina crearea a cel puțin 500 de noi locuri de muncă.  Deosebirea esențială față de celelalte scheme de ajutor de stat destinate stimularii investițiilor este faptul că ajutorul de stat acordat pentru proiectele mari de investiții poate fi mult mai mare decât în cazul schemelor exceptate de la obligația notificării (în cazul acestora suma maximă a ajutorului de stat este de 37,5 mil.euro în zonele de dezvoltare unde intensitatea ajutorului de stat este 50%).  Această schemă de ajutor de stat permis atragerea în România a unor investitori de anvergură globală precum Pirelli și Daimler ale căror investiții finanțate în baza acestei scheme de ajutor de stat au totalizat 309,3 mil. Euro, efectul multiplicator al acestora fiind la nivelul întregii economii și au devenit unii dintre cei mai importanți contributori la bugetul de stat consolidat.  Impactul pozitiv generat de implementarea schemelor de ajutor de stat derulate de Ministerul Finanţelor în perioada 2007-30.12.2020 a constat în special în:   * atragerea şi dezvoltarea investiţiilor străine în România, * creşterea semnificativă a contribuţiei întreprinderilor finanţate la dezvoltarea regională prin plata de taxe şi impozite la bugetul statului, * dezvoltarea furnizorilor locali de active, materii prime şi materiale, * contribuţii la balanţa import/export a României (mare parte din producţia realizată în urma acestor investiţii este destinată exportului); * consolidarea unor ramuri industriale cu tradiţie în România (ex. sectorul auto); * susţinerea acelor proiecte de investiţii de mare anvergură, cu importante efecte în economie, orientate spre sectoare de activitate de vârf care pot constitui o sursă a unui transfer de tehnologie semnificativ; * favorizarea extinderii şi diversificării activităţilor economice ale întreprinderilor situate în regiunile cel mai puţin favorizate; | | | | | | | |
| **2. Schimbări preconizate** | În contextul economic și politic existent în prezent în țările limitrofe zonei U.E., vecine României, țara noastră poate oferi, pe lângă un climat de stabilitate macro-economică și politico-socială, o serie de măsuri de sprijin pentru atragerea și stimularea investițiilor.  Astfel în competiția cu statele europene din regiune pentru atragerea investițiilor importante, România trebuie să ofere pe lângă un climat investiţional prietenos, resursă umane calificată, inflaţia redusă, o politică fiscală atractivă (una din cele mai reduse rate de impozit pe venit din regiune - 10%, neimpozitarea profitului reinvestit şi facilităţi pentru investiţii în parcuri industriale) și măsurile de sprijin de natura ajutorului de stat - instrument suplimentare de atragere a investiţiilor de anvergură.  Având în vedere că din anul 2014 de la expirarea perioadei de valabilitate a schemei de ajutor de stat aprobate prin H.G. nr. 753/2008 România nu a mai avut o schemă de ajutor de stat destinată atragerii investitorilor strategici români sau străini de talie continentală sau globală, Ministerul Finanţelor a elaborat prezenta schemă de ajutor de stat pentru stimularea investițiilor strategice pentru noi activități economice în valoare de cel puțin 500 milioane lei în anumite sectoare economice.  Astfel mecanismele de susținere a investițiilor realizate în România au fost completate prin prezenta schemă de ajutor de stat, schemă care respectă Orientările comunitare privind ajutoarele de stat regionale.  Această schemă de ajutor de stat se deosebește de celelalte scheme care au fost sau care sunt administrate în prezent de Ministerul Finanțelor sau de alte autorități furnizoare de ajutor de stat din România prin faptul că urmărește atragerea de investiții strategice prin dimensiunea acestora, investiții care vor fi efectuate în anumite sectoare economice care implică utilizarea de înalte tehnologii și know-how și realizarea de produse cu o mare valoare adăugată (de ex. autovehicule, aeronave, farmaceutic și calculatoare, etc..).  Astfel, prin iniţierea prezentului act normativ se intenţionează atragerea marilor companii active în sectoarele economice eligibile potrivit prezentei scheme, companii care provin din România sau din celelalte state membre ale Uniunii Europene sau care provin din țări terțe și care doresc să se localizeze pe teritoriul Uniunii Europene.  Această schemă de ajutor de stat prevede finanţarea sub formă de sume nerambursabile a costurilor cu active corporale şi necorporale, precum şi a costurilor privind construcţiile, aferente investiţiei iniţiale, în limita formulei prevăzute de Orientările comunitare privind ajutoarele de stat regionale, după cum urmează:   * valoarea maximă a ajutoarelor = R × (50 + 0,50 × B + 0,34 × C), unde: * R este intensitatea maximă a ajutoarelor aplicabilă în zona respectivă, excluzând intensitatea majorată a ajutoarelor pentru IMM-uri; * B este partea din costurile eligibile cuprinsă între 50 de milioane Euro și 100 de milioane Euro; * C este partea din costurile eligibile peste 100 de milioane Euro;   Se pot emite acorduri pentru finanţare în baza schemei până la data de 31 decembrie 2025, cu respectarea legislaţiei în domeniul ajutorului de stat. Plata ajutorului de stat se efectuează în perioada 2022-2030, în limita bugetului anual alocat schemei.  Schema de ajutor de stat a fost notificată Comisiei Europene în vederea autorizării, deoarece schema de ajutor stat are un caracter sectorial, aplicarea acesteia fiind limitată la sectoarele economice prevăzute de Anexa nr. I la schemă. În acest context Comisia Europeană a emis Decizia de autorizare nr. ………………….  Ajutoarele de stat care îndeplinesc condițiile stabilite de prezenta schemă de ajutor de stat se notifică individual Comisiei Europene de către Ministerul Finanțelor și sunt acordate numai după obținerea Deciziilor de autorizare ale forului european. Orientările comunitare privind ajutoarele de stat regionale impun autorizarea ajutoarelor de stat de către Comisia Europeană datorită faptului că nivelul cheltuielilor eligibile depășește suma de 50 mil. euro. Ajutoarele de stat se plătesc după efectuarea totală sau parțială a cheltuielilor eligibile aprobate.  Din punct de vedere economic prin prezenta schemă de ajutor de stat România urmărește:   * realizarea de investiții care implică un înalt transfer tehnologic și de know-how în sectoarele vizate, * dezvoltarea capacității productive a economiei naţionale prin realizarea de produse cu valoare adăugată mare, adresate atât pieţei interne cât şi competitive la export, * creşterea contribuţiilor întreprinderilor finanţate prin plata de taxe şi impozite la bugetul general consolidat al statului, precum şi la bugetele locale, * creșterea PIB/cap de locuitor și * îmbunătățirea indicatorilor macroeconomici, * redresarea economiei româneşti afectată de criza economică generată de pandemia COVID-19.   Aceste avantaje justifică efectuarea cheltuielilor din bugetul de stat pe care măsura de sprijin financiar le implică. | | | | | | | |
| **3. Alte informaţii** | Ajutorul de stat se acordă cu respectarea prevederilor Comunicării Comisiei 2013/C 209/01 - Orientări privind ajutoarele de stat regionale pentru perioada 2014-2020 (2013/C 209/01) şi ale Hotărârii Guvernului nr. 517/2014 privind intensitatea maxima a ajutorului de stat regional in perioada 2014-2020 pentru investiții inițiale, cu modificările și completările ulterioare. | | | | | | | |
| În conformitate cu legislația europeană, fiecare proiect de investiții care urmează să fie finanțat în baza acestei scheme de ajutor de stat va fi notificat Comisiei Europene în vederea obținerii deciziei de autorizare din partea forului european. | | | | | | | |
| ***Secţiunea a 3-a***  ***Impactul socioeconomic al prezentului act normativ*** | | | | | | | | |
| **1. Impactul macroeconomic** | Aplicarea acestei scheme urmăreşte stimularea creşterii economice prin realizarea de investiţii strategice în sectoarele prevăzute în Anexa nr. 1 în valoare de cel puțin 500 mil. lei și are un impact semnificativ la nivelul întregii economii naționale prin creșterea nivelului exporturilor României, potențialii beneficiari de ajutor de stat fiind întreprinderi active pe piețele de la nivel național, regional sau global.  De asemenea această schemă va permite transferul în România de tehnologii de ultimă generație și know-how în sectoarele economice vizate care vor conduce la crearea de produse economice competitive. Astfel, este de așteptat creșterea valorii exporturilor României.  Prin investițiile care vor fi realizate va fi produs inclusiv un efect multiplicator în ceea ce priveşte dezvoltarea furnizorilor de materii prime, materiale, instalaţii şi utilaje, a prestatorilor de servicii etc. aflați pe teritoriul României. | | | | | | | |
| **11. Impactul asupra mediului concurenţial şi domeniului ajutoarelor de stat** | Ajutorul de stat se acordă sub formă de fonduri nerambursabile de la bugetul de stat prin bugetul Ministerului Finanţelor – Acţiuni Generale. Consiliul Concurentei a transmis avizul nr. | | | | | | | |
| **2. Impactul asupra mediului de afaceri** | Prezentul act normativ urmăreşte sprijinirea întreprinderilor care realizează investiţii strategice, participând astfel activ la reducerea decalajelor economice dintre regiuni. | | | | | | | |
| **21. Impactul asupra sarcinilor administrative** | Prezentul act normativ nu se referă la acest subiect | | | | | | | |
| **22. Impactul asupra întreprinderilor mici și mijlocii** | Prezentul act normativ nu se referă la acest subiect | | | | | | | |
| **3. Impactul social** | Realizarea de investiţii are un impact pozitiv pe termen scurt, mediu şi lung, având în vedere:   * crearea de noi locuri de muncă * creşterea nivelului de trai * utilizarea produselor şi serviciilor oferite de furnizorii locali. | | | | | | | |
| **4. Impactul asupra mediului** | Nu este cazul | | | | | | | |
| **5. Alte informaţii** | Nu au fost identificate | | | | | | | |
| ***Secţiunea a 4-a***  ***Impactul financiar asupra bugetului general consolidat,***  ***atât pe termen scurt, pentru anul curent, cât şi pe termen lung (pe 5 ani)*** | | | | | | | | |
| - mii lei - | | | | | | | | |
| **Indicatori** | | **Anul curent** | **Următorii 4 ani** | | | | | **Media pe 5 ani** |
| 1 | | 2 | 3 | | 4 | 5 | 6 | 7 |
| **1. Modificări ale veniturilor bugetare, plus/minus, din care:** | |  |  | |  |  |  |  |
| a) buget de stat, din acestea: | |  |  | |  |  |  |  |
| (i) impozit pe profit | |  |  | |  |  |  |  |
| (ii) impozit pe venit | |  |  | |  |  |  |  |
| b) bugete locale: | |  |  | |  |  |  |  |
| (i) impozit pe profit | |  |  | |  |  |  |  |
| c) bugetul asigurărilor sociale de stat: | |  |  | |  |  |  |  |
| (i) contribuţii de asigurări | |  |  | |  |  |  |  |
| **2. Modificări ale cheltuielilor bugetare, plus/minus, din care:** | |  |  | |  |  |  |  |
| a) buget de stat, din acestea: | |  |  | |  |  |  |  |
| (i) cheltuieli de personal | |  |  | |  |  |  |  |
| (ii) bunuri şi servicii | |  |  | |  |  |  |  |
|  | |  |  | |  |  |  |  |
| b) bugete locale:  (i) cheltuieli de personal | |  |  | |  |  |  |  |
| (ii) bunuri şi servicii | |  |  | |  |  |  |  |
| c) bugetul asigurărilor sociale de stat: | |  |  | |  |  |  |  |
| (i) cheltuieli de personal | |  |  | |  |  |  |  |
| (ii) bunuri şi servicii | |  |  | |  |  |  |  |
| **3. Impact financiar, plus/minus, din care:** | | 375.000 | 843.750 | | 843.750 | 843.750 | 843.750 | 750.000 |
| a) buget de stat | |  |  | |  |  |  |  |
| b) bugete locale | |  |  | |  |  |  |  |
| **4. Propuneri pentru acoperirea creşterilor cheltuielilor bugetare** | |  |  | |  |  |  |  |
| **5. Propuneri pentru a compensa reducerea veniturilor bugetare** | |  |  | |  |  |  |  |
| **6. Calcule detaliate privind fundamentarea modificarilor veniturilor şi/sau cheltuielilor bugetare** | |  |  | |  |  |  |  |
| **7. Alte informații** | | Sumele necesare se vor asigura cu încadrarea în prevederile bugetare aprobate cu această destinație. | | | | | | |
| ***Secţiunea a 5-a                                                             Efectele prezentului act normativ asupra legislaţiei în vigoare*** | | | | | | | | |
| 1. **Măsuri normative necesare pentru aplicarea prevederilor prezentului act normativ:** 2. **acte normative în vigoare ce vor fi modificate sau abrogate, ca urmare a intrarii în vigoare a prezentului act normativ;** 3. **acte normative ce urmează a fi elaborate în vederea implementării noilor dispoziţii;** | | | | Prezentul act normativ nu se referă la acest subiect | | | | |
| **11. Compatibilitatea actului normativ cu legislaţia în domeniul achiziţiilor publice** | | | | Prezentul act normativ nu se referă la acest subiect | | | | |
| **2) Conformitatea prezentului act normativ cu legislaţia comunitară în cazul proiectelor ce transpun prevederi comunitare** | | | | Prezentul act normativ este elaborat cu respectarea Orientărilor privind ajutoarele de stat regionale. | | | | |
| **3) Măsuri normative necesare aplicării directe a actelor normative comunitare** | | | | Prezentul act normativ nu se referă la acest subiect | | | | |
| **4) Hotărâri ale Curţii de Justiţie a Uniunii Europene** | | | | Prezentul act normativ nu se referă la acest subiect | | | | |
| **5) Alte acte normative şi/sau documente internaţionale din care decurg angajamente** | | | | Prezentul act normativ nu se referă la acest subiect | | | | |
| **6) Alte informaţii** | | | | Nu au fost identificate | | | | |
| ***Secţiunea a 6-a***  ***Consultările efectuate în vederea elaborării prezentului act normativ*** | | | | | | | | |
| **1) Informaţii privind procesul de consultare cu organizaţii neguvernamentale, institute de cercetare şi alte organisme implicate** | | | | Nu este cazul | | | | |
| **2) Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul prezentului act normativ** | | | | Nu este cazul | | | | |
| 1. **Consultările organizate cu autorităţile administraţiei publice locale, în situaţia în care prezentul act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** | | | | Nu este cazul | | | | |
| 1. **Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | | | | Proiectul de act normativ se supune consultării Consiliului interministerial „Consiliul pentru aplicarea politicii în domeniul ajutorului de stat” | | | | |
| **5) Informaţii privind avizarea de către:** | | | |  | | | | |
| **a) Consiliul Legislativ** | | | | Proiectul prezentului act normativ se avizează de Consiliul Legislativ. | | | | |
| **b) Consiliul Suprem de Apărare a Ţării** | | | |  | | | | |
| **c) Consiliul Economic şi Social** | | | | Proiectul prezentului act normativ se avizează de Consiliul Economic şi Social. | | | | |
| **d) Consiliul Concurenţei** | | | | Proiectul prezentului act normativ se avizează de Consiliul Concurenţei. | | | | |
| **e) Curtea de conturi** | | | | Nu este cazul | | | | |
| **6) Alte informaţii** | | | | Nu au fost identificate | | | | |
| ***Secţiunea a 7-a  Activităţi de informare publică privind elaborarea şi implementarea***  ***prezentului act normativ*** | | | | | | | | |
| **1) Informarea societăţii civile cu privire la necesitatea elaborarii prezentului act normativ** | | | | Potrivit Legii nr. 52/2003 privind transparenţa decizională în administraţia publică, cu modificările şi completările ulterioare, propunerea legislativă a fost afişată pe site-ul Ministerului Finanţelor. | | | | |
| **2) Informarea societăţii civile cu privire la eventualul impact asupra mediului în urma implementării prezentului act normativ, precum şi efectele asupra sănătăţii şi securităţii cetăţenilor sau diversităţii biologice** | | | | Prezentul act normativ nu se referă la acest subiect. | | | | |
| **3) Alte informaţii** | | | | Prezentul act normativ se transmite Comisiei de Dialog Social. | | | | |
| ***Secţiunea a 8-a***  ***Măsuri de implementare*** | | | | | | | | |
| **1) Măsurile de punere în aplicare a prezentului act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** | | | | Nu implică măsuri suplimentare de implementare.  Punerea în aplicare va fi îndeplinită de instituţiile existente: Ministerul Finanţelor prin Unitatea de Implementare a schemei de ajutor de stat. | | | | |
| **2) Alte informaţii** | | | | Nu au fost identificate | | | | |

Faţă de cele prezentate, a fost promovată prezenta Hotărâre a Guvernului pentru instituirea unei scheme de ajutor de stat pentru stimularea investițiilor strategice pentru noi activități economice în valoare de cel puțin 500 milioane lei.

PRIM-MINISTRU

**FLORIN-VASILE CÎȚU**

Ministrul finanţelor,

**Alexandru Nazare**

Ministrul Justiției

**Stelian-Cristian ION**